หุ้นไทยภาคเช้าปิดบวก 1.72 จุด
เช้าวันนี้ดัชนีหุ้นไทยปิดที่ระดับ 1,159.67 จุด เพิ่มขึ้น 1.72 จุด หรือ 0.15% มีมูลค่าการซื้อขาย 15,152.92 ล้านบาท
6 มี.ค. 2555

เช้าวันนี้ดัชนีหุ้นไทยปิดที่ระดับ 1,159.67 จุด เพิ่มขึ้น 1.72 จุด หรือ 0.15% มีมูลค่าการซื้อขาย 15,152.92 ล้านบาท




ภาวะการลงทุนในตลาดหุ้นไทยตลอดช่วงเช้าวันอังคารที่ 6 มี.ค. 2555 ยังเป็นลักษณะทรงตัวเคลื่อนไหวขึ้น-ลงแคบ ๆ เนื่องจากตลาดหุ้นขาดปัจจัยบวกกระตุ้น ส่งผลให้ดัชนีปิดที่ 1,159.67 จุด เพิ่มขึ้น 1.72 จุด หรือ 0.15% มูลค่าซื้อขาย 15,152.92 ล้านบาท 
หลักทรัพย์ที่มีมูลค่าซื้อขายสูงสุด 5 อันดับแรก คือ 1. IVL  ปิดที่ 40 บาท เพิ่มขึ้น 0.75 บาท หรือ 1.91% มูลค่าการซื้อขาย 2,572.69 ล้านบาท2. PTT ปิดที่ 355 บาท ลดลง 3 บาท หรือ 0.84% มูลค่าการซื้อขาย 976.45 ล้านบาท3. BBL ปิดที่ 175 บาท ลดลง 2 บาท หรือ 1.13%  มูลค่าการซื้อขาย 543.87 ล้านบาท4. INTUCH ปิดที่ 54.25 บาท เพิ่มขึ้น 0.25 บาท หรือ 0.46% มูลค่าการซื้อขาย 505.60 ล้านบาท5. TCAP ปิดที่ 29.25 บาท เพิ่มขึ้น 1 บาท หรือ 3.54% มูลค่าการซื้อขาย 502.34 ล้านบาท 
นายสมชาย เอนกทวีผล ผู้จัดการฝ่ายวิเคราะห์หลักทรัพย์ บริษัทหลักทรัพย์ ฟินันเซียไซรัส กล่าวว่า  นักลงทุนชะลอลงทุนลุ้นประเทศกรีซ ทำสวอปหนี้ในวันพฤหัสบดีนี้ และพรุ่งนี้ ( 7 มี.ค. ) ตลาดหุ้นหยุดทำการ 1 วัน อย่างไรก็ตามสภาพคล่องที่ยังมีเข้ามาต่อเนื่องในตลาดหุ้นไทย ช่วยประคองให้ตลาดหุ้นพักฐานไม่แรง ตลาดลงมาจะมีแรงซื้อเข้ามารับ สำหรับทิศทางตลาดช่วงบ่าย นายสมชาย คาดยังแกว่งตัวขึ้น-ลงแคบ ๆ เช่นเดียวกับช่วงเช้า ดัชนีมีแนวต้าน 1,160-1,165 จุด และแนวรับ 1,150-1,155 จุด